ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-1761/01

υποβολή: Niall Andrews (UEN) προς την Επιτροπή

(12 Ιουνίου 2001)

Θέμα: Επικύρωση της Συμφωνίας για τη Σύναψη Εταιρικών Σχέσεων της Κοτονού

Στις 23 Ιανουαρίου του περασμένου έτους, τα 15 κράτη μέλη της Ευρωπαϊκής Ένωσης και οι 77 χώρες της ομάδας κρατών ΑΚΕ (Κράτη της Αφρικής, της Καραϊβικής και του Ειρηνικού)πέγραψαν στο Μπενίν τη Συμφωνία για τη Σύναψη Εταιρικών Σχέσεων της Κοτονού.

Αυτή η συμφωνία αντικαθιστά την Σύμβαση της Λομέ και είναι ενδεικτική της άνευ προηγουμένου δέσμευσης την οποία αναλαμβάνει η ΕΕπέρ των αναπτυσσόμενων χωρών της Αφρικής, της Καραϊβικής και του Ειρηνικού για τα επόμενα 20 χρόνια.

Η Επιτροπή αλλά και οι κυβερνήσεις των κρατών μελών έχουν αποδώσει εδώ και 12 μήνες μεγάλη σημασία στηνπογραφή αυτής της συμφωνίας. Μπορεί η Επιτροπή να επιβεβαιώσει ότι, ενώ περισσότερες από 13 χώρες της ομάδας κρατών ΑΚΕ έχουν ήδη επικυρώσει τη Συμφωνία της Κοτονού, δενπάρχει ως τώρα ούτε ένα κράτος μέλος της ΕΕ που να έχει πράξει το ίδιο;

Λαμβάνονταςπόψη τη σημασία που έχει αυτή η συμφωνία για τα κράτη της ΑΚΕ, μπορεί η Επιτροπή να πληροφορήσει τα μέλη για τα πρακτικά μέτρα που έχει λάβει προκειμένου να επιταχύνει τη διαδικασία της επικύρωσης, καθώς επίσης και για το πότε αναμένει να τεθεί η συμφωνία σε ισχύ;

Απάντηση του κ. Nielson εξ ονόματος της Επιτροπής

(28 Ιουνίου 2001)

Η Συμφωνία της Κοτονούπεγράφη από την πλειονότητα των μερών στις 23 Ιουνίου 2000, αν και παρέμεινε ανοικτή προςπογραφή έως τα τέλη του έτους, διάστημα κατά το οποίοπέγραψαν τέσσερα ακόμη μέλη.

Η Επιτροπή μπορεί να επιβεβαιώσει ότι σύμφωνα με πληροφορίες που έλαβε στις 19 Ιουνίου από τη Γραμματεία του Συμβουλίου και τη Γραμματεία των κρατών της Αφρικής, Καραϊβικής και του Ειρηνικού (ΑΚΕ), τα όργανα στα οποία πρέπει να κατατεθούν τα έγγραφα κύρωσης, η συμφωνία κυρώθηκε από 14 κράτη ΑΚΕ αλλά κανένα κράτος μέλος.

Ο αρμόδιος Επίτροπος για την Ανάπτυξη εξέφρασε την ανησυχία της Επιτροπής για το γεγονός ότι η κύρωση δεν θα πρέπει να καθυστερήσει χωρίς λόγο στη συνεδρίαση του Συμβουλίου Ανάπτυξης, της 31ης Μαΐου 2001. Απηύθυνε επιστολές προς όλους τους Υπουργούς Ανάπτυξης ζητώντας να του προσδιορίσουν το πότε αναμένουν την ολοκλήρωση της κύρωσης. Η Επιτροπή θα δημιουργήσει πίνακα επιδόσεων στην ιστοσελίδα της προκειμένου να παρακολουθεί τη διαδικασία και να ενθαρρύνει την πρόοδο.

Σύμφωνα με τις ενδείξεις που έχει λάβει μέχρι σήμερα η Επιτροπή, η συμφωνία έχει κυρωθεί από το Κοινοβούλιο ενός κράτους μέλους ενώ αναμένεται η κύρωσή της από την πλειονότητα των κρατών μελών μέχρι τα τέλη του 2001. Ωστόσο, ενώ για την έναρξη εφαρμογής της συμφωνίας απαιτείται κύρωση από τα 2/3 μόνο των κρατών ΑΚΕ, από ευρωπαϊκής πλευράς, θα πρέπει να κυρωθεί από όλα τα κράτη μέλη και να εγκριθεί από την Κοινότητα. Επομένως, η εν λόγω συμφωνία δεν αναμένεται να τεθεί σε ισχύ πριν από το 2002.
ΓΡΑΠΤΗ ΕΡΩΤΗΣΗ E-0702/01

υποβολή: John Cushnahan (PPE-DE) προς το Συμβούλιο

(14 Μαρτίου 2001)

Θέμα: Η δέσμευση της Σερβικής κυβέρνησης σε ό,τι αφορά τα ανθρώπινα δικαιώματα και την κρατική ευθύνη

Είναι ενήμερο το Συμβούλιο σχετικά με την ανησυχία που ολοένα μεγαλώνει για τη δέσμευση της Σερβικής κυβέρνησης σε ό,τι αφορά τα ανθρώπινα δικαιώματα και την κρατική ευθύνη, ύστερα από τον ορισμό του Συνταγματάρχη Sreten Lukic ως Αρχηγού της Δημόσιας Ασφάλειας και Αναπληρωτή Υπουργού Εσωτερικών;

Τι μέτρα προτίθεται να λάβει το Συμβούλιο για να εξασφαλισθεί ότι η Σερβία θα σεβαστεί τιςποχρεώσεις που έχει αναλάβει επί του συγκεκριμένου ζητήματος;

Απάντηση

(16 Ιουλίου 2001)

Το Συμβούλιο τονίζει συνεχώς στις αρχές της Ομοσπονδιακής Δημοκρατίας της Γιουγκοσλαβίας ότι ο απόλυτος σεβασμός των ανθρωπίνων δικαιωμάτων και της δημοκρατίας αποτελεί αναγκαία προϋπόθεση για την προσέγγιση της χώρας αυτής προς την οικογένεια των ευρωπαϊκών εθνών.

Οι αρχές του Βελιγραδίου από την πλευρά τους - και προσωπικώς ο Πρόεδρος Κοστούνιτσα κατά την Σύνοδο Κορυφής του Ζάγκρεμπ τον παρελθόντα Νοέμβριο - έχουν επανειλημμένως επαναλάβει την δέσμευσή τους να σεβαστούν απολύτως τις θεμελιώδεις αυτές αρχές και έχουν κάνει θετικά βήματα προς την κατεύθυνση αυτή.

Πολλά απομένουν να γίνουν - συμπεριλαμβανομένης της πλήρους συνεργασίας με το Διεθνές Ποινικό Δικαστήριο για την πρώην Γιουγκοσλαβία και της απελευθέρωσης όλων των αδίκως φυλακισθέντων πολιτικών κρατουμένων αλβανικής εθνότητας - όμως, κατά την άποψη του Συμβουλίου, η δημοκρατική κυβέρνηση της ΟΔΓ έχει σημειώσει πρόοδο ως προς τη βελτίωση της οικτρής κατάστασης στον τομέα των ανθρωπίνων δικαιωμάτων την οποία της κληροδότησε το καθεστώς Μιλόσεβιτς.
ΓΡΑΠΤΗ ΕΡΩΤΗΣΗ E-0860/01

υποβολή: Christopher Huhne (ELDR) προς την Επιτροπή

(22 Μαρτίου 2001)

Θέμα: Συμβουλευτικές επιτροπές της Επιτροπής

Μπορεί η Επιτροπή να παράσχει κατάλογο όλων των συμβουλευτικών επιτροπών αναφέροντας:

1. το είδος της εντολής τους

2. τη συχνότητα των συνεδριάσεών τους

3. τα ονόματα των μελών τους

4. τη δυνατότητα πρόσβασης στα έγγραφα και τα πρακτικά τους

5. αν οι συνεδριάσεις τους είναι ανοιχτές στο κοινό;

Απάντηση του κ. Prodi εξ ονόματος της Επιτροπής

(24 Απριλίου 2001)

Ο κατάλογος των συμβουλευτικών επιτροπών της Επιτροπής δημοσιεύεται ετησίως στα πλαίσια της διαδικασίας του προϋπολογισμού και αποτελεί παράρτημά του. Στον ίδιο κατάλογο αναφέρονται και τα αντικείμενα κάθε επιτροπής. Η συχνότητα των συνεδριάσεων αυτών των επιτροπών ποικίλλει σύμφωνα με την ανάγκη της Επιτροπής να διαβουλευτεί με αυτές. Ο κατάλογος των συμμετεχόντων, ιδίως των οργανισμών, δημοσιεύεται σε παράρτημα της απόφασης της Επιτροπής που δημιούργησε την επιτροπή. Τα έγγραφα και τα πρακτικά των επιτροπών τίθενται στη διάθεση του Ευρωπαϊκού Κοινοβουλίου σύμφωνα με τις διατάξεις της συμφωνίας πλαισίου. Οι συνεδριάσεις, κανονικά, δεν είναι ανοικτές στο κοινό. Το Αξιότιμο Μέλος του Ευρωπαϊκού Κοινοβουλίου παραπέμπεται επίσης στην απάντηση που δόθηκε στη γραπτή ερώτησή του E-0861/01(1).

(1) βλέπε σελίδα 136.
ΓΡΑΠΤΗ ΕΡΩΤΗΣΗ E-1484/01

υποβολή: Concepci Ferrer (PPE-DE) προς την Επιτροπή

(18 Μαΐου 2001)

Θέμα: Τα καταλανικά και το Ευρωπαϊκό Έτος Γλωσσών

Έχοντας πληροφορηθεί ότι η Γενική Διεύθυνση Παιδείας και Πολιτισμού της Ευρωπαϊκής Επιτροπής ανέθεσε μία μελέτη στην INRA (ΕΥΡΩΠΗ) σχετικά με τους ευρωπαίους και τις γλώσσες, και λαμβάνονταςπόψη ότι για την εκπόνηση της μελέτης απεφασίσθη να προστεθούν στις επίσημες γλώσσες της Ευρωπαϊκής Ένωσης τα τουρκικά και η γλώσσα των κωφαλάλων.

Επισημαίνοντας την ύπαρξη στην Ευρώπη και άλλων επισήμων γλωσσών, όπως των καταλανικών, που είναι μία γλώσσα που ομιλείται σε τρία κράτη της Ευρωπαϊκής Ένωσης (Ισπανία, Ιταλία, Γαλλία), από δέκα εκατομμύρια κατοίκους, επίσημη γλώσσα σε ένα κράτος μέλος των Ηνωμένων Εθνών (Ανδόρα) και επίσημη μαζί με τα καστιλιάνικα στο ισπανικό κράτος, μπορεί η Επιτροπή να εξηγήσει τους λόγους για τους οποίους δεν περιελήφθησαν τα καταλανικά στην εν λόγω μελέτη;

Απάντηση της κυρίας Reding εξ ονόματος της Επιτροπής

(23 Ιουλίου 2001)

Ο στόχος της εν λόγω έρευνας ήταν η απόκτηση γενικών πληροφοριών σχετικά με τις γλωσσικές γνώσεις των Ευρωπαίων και με τη στάση τους απέναντι στις γλώσσες και στην εκμάθηση γλωσσών. Η έρευνα πραγματοποιήθηκε σύμφωνα με την κανονική μεθοδολογία του Ευρωβαρομέτρου, που βασίζεται σε ένα τυχαίο δείγμα περίπου 1 000 ατόμων από κάθε κράτος μέλος. Ο κατάλογος των γλωσσών που αναφέρονται στην έρευνα καταρτίστηκε με βάση τις προηγούμενες εμπειρίες αυτού του είδους ερευνών ανάλογα με τις απαντήσεις που

αναμένονταν να δώσουν οι ερωτηθέντες, από τις οποίες θα μπορούσαν να προκύψουν σημαντικά αποτελέσματα. Ο κατάλογος αυτός δενποβλήθηκε στους ερωτηθέντες, αλλά χρησιμοποιήθηκε από τους συντονιστές των συνεντεύξεων για την ταξινόμηση των αυθόρμητων απαντήσεων στις ερωτήσεις. Οι ερωτηθέντες δεν επηρεάστηκαν στις απαντήσεις τους. Οι απαντήσεις που αναφέρονταν σε διαφορετικές γλώσσες από αυτές του καταλόγου ταξινομήθηκαν ως άλλες γλώσσες.

Μολονότιπάρχουν επιτηδευμένες στατιστικές τεχνικές που έχουν ως στόχο την εξασφάλιση της ομοιόμορφης κάλυψης όλης της κοινοτικής επικράτειας, δεν μπορεί να αναμένεται ότι από τη μελέτη αυτή θα προκύψουν σημαντικά στατιστικά αποτελέσματα για γλώσσες όπως τα καταλανικά, που ομιλούνται από ένα συγκεντρωμένο σε μια ιδιαίτερη περιοχή τμήμα του πληθυσμού. Απαντώντας στην ερώτηση ποια είναι η μητρική σας γλώσσα; οι 47 από τους 1000 Ισπανούς ερωτηθέντες ανέφεραν μια γλώσσα που δεν συμπεριλαμβάνονταν στον κατάλογο. Για την Ευρώπη συνολικά, 1,8 % των απαντήσεων στην ερώτηση αυτή ανήκε στην ίδια κατηγορία.

Ωστόσο, η Επιτροπή πραγματοποίησε ενδελεχή μελέτη των περιφερειακών γλωσσών και των γλωσσών εθνοτικών μειονοτήτων (η μελέτη του ευρωμωσαϊκού) η οποία περιέχει πληροφορίες σχετικά με τον αριθμό ομιλητών των καταλανικών και άλλων γλωσσών που ομιλούνται στην Ευρώπη, οι οποίες δεν είναι επίσημες γλώσσες της Ευρωπαϊκής Ένωσης. Η πληροφορία αυτή διατίθεται στον ακόλουθο ιστοχώρο http://www.uoc.es/euromosaic ή σε έντυπη μορφή από την Υπηρεσία Επισήμων Εκδόσεων.
ΓΡΑΠΤΗ ΕΡΩΤΗΣΗ E-0704/01

υποβολή: John Cushnahan (PPE-DE) προς το Συμβούλιο

(14 Μαρτίου 2001)

Θέμα: Παραβιάσεις των ανθρωπίνων δικαιωμάτων στο Πακιστάν

Ποια μέτρα προτίθεται να λάβει το Συμβούλιο για την εξασφάλιση ότι θα σταματήσουν οι παραβιάσεις των ανθρωπίνων δικαιωμάτων στο Πακιστάν οι οποίες διαπράττονται σήμερα στο όνομα της πολιτικής μεταρρύθμισης; Από τότε που το στρατιωτικό καθεστώς κατέλυσε το σύνταγμα στο Πακιστάν, η κυβέρνηση Musharraf

έστειλε στη φυλακή αντιφρονούντες και πρώην στελέχη της διοίκησης χωρίς να έχει απαγγελθεί κατηγορία εις βάρος τους, απομάκρυνε ανεξάρτητους δικαστές από τα ανώτερα δικαστήρια, απαγόρεψε τις δημόσιες συνελεύσεις και τις διαδηλώσεις και αφαίρεσε κάθε μορφή εξουσίας από τα πολιτικά κόμματα. Ιδιαίτερη ανησυχία προξενεί επίσης η ευρεία εξουσία σε ό,τι αφορά τις συλλήψεις, τα εντάλματα έρευνας και τις διώξεις την οποία έλαβε ηπηρεσία κρατικής ευθύνης δυνάμει του σχετικού διατάγματος περί κρατικής ευθύνης.

Απάντηση

(16 Ιουλίου 2001)

Όταν ξέσπασε το στρατιωτικό πραξικόπημα το φθινόπωρο του 1999, το Συμβούλιο ανέστειλε τηνπογραφή της συμφωνίας συνεργασίας ΕΚ-Πακιστάν και διέκοψε τον τακτικό πολιτικό διάλογο. Συνεπώς οι δυνατότητες άμεσης επίσημης διάδρασης με το καθεστώς του Ισλαμαμπάντ είναι περιορισμένες. Ωστόσο το Συμβούλιο έστειλε δύο φορές - το Νοέμβριο του 1999 και το Νοέμβριο του 2000 - μια αποστολή ad hocψηλού επιπέδου στο Πακιστάν, η οποία ανέφερε τις διάφορες ανησυχίες που περιέχονται στην ερώτηση κατά τη διάρκεια συζητήσεων με το στρατηγό Musharraf, μεπουργούς της κυβέρνησης, μεψηλόβαθμους αξιωματούχους και άλλους συνομιλητές, ειδικότερα με χώρες που έχουν τις ίδιες απόψεις και αντιπροσώπους διεθνών χρηματοπιστωτικών ιδρυμάτων που ευρίσκονται στο Ισλαμαμπάντ. Η ΕΕ τόνισε ιδιαίτερα την ανάγκη για το σεβασμό των δικαιωμάτων του ανθρώπου, την ελευθερία της πολιτικής έκφρασης και την ανεξαρτησία του δικαστικού τομέα. Η ΕΕ επίσηςπογράμμισε στους Πακιστανούς συνομιλητές της την ανάγκη ταχείας και πλήρους επιστροφής στην αντιπροσωπευτική δημοκρατία. Πιο πρόσφατα, παρόμοιες ανησυχίες αναφέρθηκαν και πάλι κατά το Φόρουμ για την Ανάπτυξη του Πακιστάν το οποίο έγινε στο Ισλαμαμπάντ 12-15 Μαρτίου 2001.

Η Προεδρία, εξ ονόματος της Ευρωπαϊκής Ένωσης, απέστειλε δύο φορές επιστολή στον Υπουργό Εσωτερικών του Πακιστάν στην οποία εκφράζονται οι ανησυχίες που προκαλεί στην ΕΕ η διατήρηση της απαγόρευσης τωνπαίθριων πολιτικών συγκεντρώσεων στο Πακιστάν, ήδη τον Απρίλιο και το Μάιο 2001.

Το Συμβούλιο θα συνεχίσει να παρακολουθεί στενά την κατάσταση, ειδικότερα την αναγγελθείσα επιστροφή στην κοινοβουλευτική δημοκρατία μέσω εκλογών οι οποίες θα γίνουν στο τοπικό, επαρχιακό και εθνικό επίπεδο πριν από τον Οκτώβριο 2002. Το Συμβούλιο επίσης θα συνεχίσει να επεμβαίνει καταλλήλως όπου χρειάζεται, μεταξύ άλλων με την ανάληψη εμπιστευτικών διαβημάτων. Οι αρχηγοί αποστολής της ΕΕ στο Ισλαμαμπάντ θα θίξουν μεμονωμένες περιπτώσεις κατά τις τακτικές επαφές τους με τις αρχές.
ΓΡΑΠΤΗ ΕΡΩΤΗΣΗ E-1889/01

υποβολή: Ioannis Marnos (PPE-DE) προς την Επιτροπή

(27 Ιουνίου 2001)

Θέμα: Ένταξη νέων χωρών στην Ένωση

Σύμφωνα με την πολυτελή έκδοση Facts About Turkey που εκδόθηκε από το Τουρκικό Πρακτορείο Ειδήσεων και μοιράσθηκε προ καιρού σ' όλους τους ευρωβουλευτές, η τουρκική εδαφική επικράτεια βρίσκεται κατά 97 % στην Ασία και κατά 3 % στην Ευρώπη (περιοχή της Ανατολικής Θράκης). Ανάλογη περίπτωση είναι και αυτή της Ρωσίας, αν και εκεί το μέρος της εδαφικής της επιφάνειας που βρίσκεται στην Ευρωπαϊκή ήπειρο ξεπερνά κατά πολύ το 3 % και εκτείνεται μέχρι τα Ουράλια Η Τουρκία αποτελεί από τον Δεκέμβριο του 1999 υποψήφια για ένταξη χώρα, παρότι ένα πολύ μικρό μέρος του εδάφους της ανήκει στην Ευρώπη. Η Ρωσία, χώρα με μια τεράστια αγορά και ανεξάντλητους φυσικούς πόρους, δεν έχει αποκτήσει ακόμη αυτή την ιδιότητα λόγω μηποβολής εκ μέρους της σχετικού αιτήματος.

Θα ήθελα να πληροφορηθώ από την Ευρωπαϊκή Επιτροπή αν ένα ενδεχόμενο αίτημα της χώρας αυτής για ένταξή της στο απώτερο μέλλον θα σήμαινε επέκταση των γεωγραφικών ορίων της Ένωσης μέχρι τις ακτές της Άπω Ανατολής και τη γειτνίαση της με χώρες όπως η Κίνα και η Ιαπωνία. Θα μπορούσε να εξετασθεί (αφού εκπληρωθούν οι όροι της Κοπεγχάγης) μελλοντική πιλοτική ένταξη στην Ένωση περιοχών όπως π.χ. η Ευρωπαϊκή Ρωσία ή η Ανατολική Θράκη (Ευρωπαϊκή Τουρκία), οι οποίες σαφώς ανήκουν στην Ευρώπη και έχουν ένα επίπεδο οικονομικής ανάπτυξης αρκετάψηλότερο από τιςπόλοιπες περιφέρειες των χωρών στις οποίες ανήκουν;

Πόσο σκόπιμη κρίνει η Επιτροπή την εκπόνηση μελέτης για μια τέτοια εξέλιξη η οποία θα μπορούσε να οδηγήσει σε ενσωμάτωση περιοχών των χωρών αυτών στο Ευρωπαϊκό οικοδόμημα αλλά και στην αποφυγή της δυσάρεστης εξέλιξης να επωμισθεί η Ε.Ε. το βάρος της οικονομικής σύγκλισης περιοχώνπανάπτυκτων και απομακρυσμένων, οι οποίες επιπροσθέτως ανήκουν και σε διαφορετικές από την Ευρώπη γεωγραφικές περιφέρειες;

Απάντηση του κ. Verheugen εξ ονόματος της Επιτροπής

(31 Ιουλίου 2001)

Η επιλεξιμότητα της Τουρκίας ως ευρωπαϊκού κράτους που θα μπορούσε να καταστεί μέλος της Κοινότητας καθορίστηκε στο πλαίσιο της συμφωνίας σύνδεσης μεταξύ της Κοινότητας και της Τουρκίας (άρθρο 28), πουπογράφηκε στις 12 Σεπτεμβρίου 1963 και τέθηκε σε ισχύ, ύστερα από επικύρωση εκ μέρους όλων των συμβαλλομένων μερών σύμφωνα με τις αντίστοιχες συνταγματικές διαδικασίες τους, την 1η Δεκεμβρίου 1964.

Η Ρωσική Ομοσπονδία δεν έχει δώσει καμία ένδειξη ότι επιθυμεί ναποβάλει αίτηση για να καταστεί μέλος της Ένωσης. Οι σχέσεις Ένωσης-Ρωσίας βασίζονται στην εταιρική σχέση Ένωσης-Ρωσίας και στη συμφωνία συνεργασίας, που τέθηκε σε ισχύ την 1η Δεκεμβρίου 1997. Ένας από τους στόχους της είναι να παράσχει το κατάλληλο πλαίσιο για τη σταδιακή ενσωμάτωση μεταξύ Ρωσίας και μιας ευρύτερης περιοχής συνεργασίας στην Ευρώπη.

Οι συνθήκες δεν προβλέπουν τη δυνατότητα προσχώρησης στην Ένωση περιφερειών που ανήκουν σε τρίτα κυρίαρχα κράτη. Γιάυτό η Επιτροπή δεν προτίθεται να εκπονήσει μελέτη για τον σκοπό αυτόν.
ΓΡΑΠΤΗ ΕΡΩΤΗΣΗ E-1214/01

υποβολή: Adriana Poli Bortone (UEN) προς την Επιτροπή

(24 Απριλίου 2001)

Θέμα: Διαφύλαξη των χριστιανικών ορθοδόξων μονών στο Κοσσυφοπέδιο

Λαμβάνονταςπόψη, ότι πολλές ορθόδοξες μονές και ναοί στο Κοσσυφοπέδιο απειλούνται με καταστροφή από τους μουσουλμάνους εξτρεμιστές στο πλαίσιο της διαμάχης μεταξύ των εθνοτήτων με την πρόφαση ότι αποτελούν ίχνος της σερβικής παρουσίας,

ότι η μονή της Αγίας Τριάδας στο Musutiste έχει ήδη καταστραφεί εντελώς, ενώ διατρέχουν σοβαρό κίνδυνο η ορθόδοξη μονή της Gracanica, ο μητροπολιτικός ναός της Θεοτόκου στη Ljevisa, o ναός των Εισοδίων της Θεοτόκου στο Lipljan, η πατριαρχική μονή του Pec, όπως και το σύνολο των ναών των Αγίων Αποστόλων, της Παναγίας Οδηγήτριας και του Αγίου Δομινίκου, καθώς και η μονή των Πρεσβυτέρων,

με ποιο τρόπο προτίθεται να παρέμβει η Επιτροπή για τη διαφύλαξη των ορθοδόξων μονών και ναών της περιοχής Κοσσυφοπεδίου που αποτελούν ευρωπαϊκή και χριστιανική πολιτιστική κληρονομιά;

Απάντηση του κ. Patten εξ ονόματος της Επιτροπής

(28 Ιουνίου 2001)

Η προστασία των θρησκευτικών χώρων των σέρβων ορθοδόξων στο Κοσσυφοπέδιο αποτελεί θέμα μεγάλης ανησυχίας για τη διεθνή κοινότητα. Η Επιτροπή καταδικάζει απερίφραστα τις επιθέσεις που πραγματοποιήθηκαν κατά παρόμοιων χώρων. Η προστασία των θρησκευτικών χώρων στο Κοσσυφοπέδιο, δεν περιλαμβάνεται στις αρμοδιότητες της Επιτροπής. Η Επιτροπή εκφράζει την ικανοποίησή της σχετικά με το ότι η ειρηνευτική δύναμη του ΝΑΤΟ στο Κοσσυφοπέδιο αφιέρωσε και συνεχίζει να αφιερώνει σημαντικό μέρος των δυνάμεών της στην εικοσιτετράωρη προστασία των παραδοσιακών εκκλησιαστικών χώρων στο Κοσσυφοπέδιο, γεγονός πουπογραμμίζει τη σημασία του θέματος.
ΓΡΑΠΤΗ ΕΡΩΤΗΣΗ P-1508/01

υποβολή: Torben Lund (PSE) προς την Επιτροπή

(15 Μαΐου 2001)

Θέμα: Ατομικά απόβλητα

Στα δανικά μέσα ενημέρωσης έγινε λόγος στις 23 Απριλίου για την ψήφιση από τη ρωσική Δούμα ενός νομοσχεδίου περί ατομικών αποβλήτων. Το νομοσχέδιο θα έχει ως συνέπεια την δυνατότητα εισαγωγής από τη Ρωσία ατομικών αποβλήτων προερχόμενων από διάφορα κράτη μέλη της ΕΕ. Ως εκ τούτου, θα επιθυμούσα να πληροφορηθώ από την Επιτροπή για το ποια είναι η σημασία τηςπάρχουσας νομοθεσίας της ΕΕ όσον αφορά στην επιθυμία της Ρωσίας να δημιουργήσει χώρους αποθήκευσης για ατομικά απόβλητα και να εισάγει και να αποθηκεύει απόβλητα με το αζημίωτο. Επί του ίδιου θέματος θα παρακαλούσα επίσης την Επιτροπή, δεδομένης τούτης της επικίνδυνης εξέλιξης στη Ρωσία, να αναφέρει κατά πόσοπάρχουν σχέδια αναθεώρησης τωνπαρχόντων κανόνων και καθιέρωσης νέων κοινών κανόνων που θα διασφαλίζουν την ασφαλέστερη δυνατή επεξεργασία των εξαιρετικά επικίνδυνων ατομικών αποβλήτων.

Απάντηση του κ. Patten εξ ονόματος της Επιτροπής

(20 Ιουνίου 2001)

Σύμφωνα με τη νομοθεσία Ευρατόμ, η Επιτροοπήποχρεούται να εγκρίνει την εξαγωγή πυρηνικώνλικών από κράτος μέλος σε τρίτη χώρα. Η Επιτροπή οφείλει να εξασφαλίζει τη συμμόρφωση με τις διεθνείς συμφωνίες, να ελέγχει τις ανάγκες εφοδιασμού και να διαβεβαιώνει ότι θα διασφαλίζονται τα γενικά συμφέροντα της Κοινότητας. Όταν το πυρηνικόλικό αποστέλλεται για επανεπεξεργασία και στη συνέχεια επιστρέφει στην Κοινότητα, δεν απαιτείται η έγκριση της Επιτροπής, ωστόσο η Επιτροπή πρέπει να ενημερώνεται σχετικά.

Η εξαγωγή ραδιενεργούλικού εμπίπτει στο πεδίο εφαρμογής της οδηγίας 96/29/Ευρατόμ του Συμβουλίου της 31ης Μαΐου 1996 για τον καθορισμό των βασικών κανόνων ασφάλειας για την προστασία τηςγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες(1). Στην οδηγία αυτή ορίζονται οι αρχές της αιτιολόγησης, της βελτιστοποίησης και του περιορισμού της δόσης καθώς και τωνποχρεώσεων ενημέρωσης που πρέπει να τηρούν τα κράτη μέλη.

Σύμφωνα με την οδηγία 92/3/Ευρατόμ του Συμβουλίου της 3ης Φεβρουαρίου 1992 για την επιτήρηση και τον έλεγχο των αποστολών ραδιενεργών αποβλήτων μεταξύ κρατών μελών καθώς και προς και από την Κοινότητα(2), τα κράτη μέλη απαγορεύεται να εξάγουν φορτία ραδιενεργών αποβλήτων προς τρίτη χώρα η οποία δεν διαθέτει τα τεχνικά, νομικά ή διοικητικά μέσα για να τα διαχειριστεί με ασφάλεια. Για το λόγο αυτό εναπόκειται στις αρμόδιες αρχές των κρατών μελών να εκτιμήσουν εάν πληρούται η εν λόγω προϋπόθεση προκειμένου να μπορούν να αποσταλούν ραδιενεργά απόβλητα στη Ρωσική Ομοσπονδία. Παρόμοιοι κανόνες θα εφαρμοστούν για κάθε αποστολή αναλωμένου καυσίμου με την έναρξη ισχύος της Κοινής σύμβασης για την ασφάλεια της διαχείρισης του αναλωμένου καυσίμου και των ραδιενεργών αποβλήτων (18 Ιουνίου 2001).

Η Επιτροπή προετοιμάζει την προσχώρηση της Ευρατόμ στην εν λόγω Κοινή Σύμβαση, και η κοινοτική νομοθεσία θα αναθεωρηθεί προκειμένου να ευθυγραμμιστεί πλήρως με τη Σύμβαση.

(1) ΕΕ L 159 της 29.6.1996.

(2) ΕΕ L 35 της 12.2.1992.
ΓΡΑΠΤΗ ΕΡΩΤΗΣΗ E-0420/01

υποβολή: Heidi Hautala (Verts/ALE) προς την Επιτροπή

(16 Φεβρουαρίου 2001)

Θέμα: Εξετάσεις για τον εντοπισμό του καρκίνου του τραχήλου της μήτρας

Κάθε χρόνο χιλιάδες ευρωπαίων γυναικών χάνουν τη μάχη με τον καρκίνο του τραχήλου της μήτρας λόγω ανεπάρκειας του εφαρμοζόμενου συστήματος εξέτασης. Πρόσφατες μελέτες των γερμανικών πανεπιστημίων του Ανοβέρου και του Τούμπινγκεν αποκαλύπτουν ότι περισσότερα από τα μισά Pap test (επιχρίσματα Παπανικολάου) είναι ανακριβή.

Εάν η Επιτροπή προτίθεται να λάβει μέτρα με στόχο τη βελτίωση του ποσοστού εντοπισμού του καρκίνου του τραχήλου της μήτρας, ποια θα είναι αυτά; Σκοπεύει άραγε να ενθαρρύνει τα κράτη μέλη να θεσπίσουν τη συστηματική εξέταση;

Απάντηση του κ. Byrne εξ ονόματος της Επιτροπής

(11 Ιουνίου 2001)

Στο πλαίσιο του προγράμματος Η Ευρώπη κατά του καρκίνου δημιουργήθηκε ευρωπαϊκό δίκτυο διαγνωστικών εξετάσεων για τον καρκίνο του τραχήλου της μήτρας, το οποίο αναζητεί συναίνεση ως προς τη βέλτιστη μέθοδο δευτεροβάθμιας πρόληψης του καρκίνου του τραχήλου μέσω διαγνωστικών εξετάσεων. Προς τούτο διεξήχθη στη Βιέννη, το Νοέμβριο του 1999, διάσκεψη συναίνεσης με θέμα τις διαγνωστικές εξετάσεις του καρκίνου, η οποία ασχολήθηκε, μεταξύ άλλων, με τους καρκίνους του τραχήλου της μήτρας, του μαστού και του προστάτη. Η συμβουλευτική επιτροπή για την πρόληψη του καρκίνου, η οποία συμβουλεύει την (Ευρωπαϊκή) Επιτροπή για κάθε ζήτημα που αφορά την πρόληψη της νόσου, διετύπωσε σειρά συστάσεων για την πρόληψη του καρκίνου μέσω διαγνωστικών εξετάσεων. Βάσει αυτών των συστάσεων, η Επιτροπή σχεδιάζει ναποβάλει πρόταση σύστασης του Συμβουλίου περί των διαγνωστικών εξετάσεων για καρκίνο.
ΓΡΑΠΤΗ ΕΡΩΤΗΣΗ E-1306/01

υποβολή: Christopher Huhne (ELDR) προς την Επιτροπή

(3 Μαΐου 2001)

Θέμα: Τέλη αλλαγής συναλλάγματος

1. Έχει άραγε η Επιτροπή την ικανοποίηση ότι οι πελάτες των γραφείων αλλαγής συναλλάγματος στην Ευρωπαϊκή Ένωση λαμβάνουν την πρέπουσα ενημέρωση όσον αφορά τα τέλη που μπορούν να επιβληθούν;

2. Ποια μέτρα λαμβάνει για να διασφαλίσει την ανταγωνιστικότητα και τοψηλό επίπεδοπηρεσιών αυτών των γραφείων, ειδικά στα μικρότερα κράτη μέλη όπου είναι λίγοι ενδεχομένως οι χρηματοπιστωτικοί οργανισμοί που λειτουργούν στην αγορά;

3. Δεδομένων των πολύψηλών τελών που χρεώνονται ορισμένες φορές, πιστεύει άραγε ότιπάρχουν βάσιμοι λόγοιπέρ της ρύθμισης των μικρών συναλλαγών;

Απάντηση του κ. Bolkestein εξ ονόματος της Επιτροπής

(9 Ιουλίου 2001)

Στον τομέα της ενημέρωσης του πελάτη σχετικά με τα τέλη που εισπράττονται από τα ανταλλακτήρια συναλλάγματος, οι κανόνες διαφέρουν ανάλογα με το κατά πόσο ανήκουν ή όχι σε κράτη μέλη της ζώνης του ευρώ. Συγκεκριμένα:

- Σε κράτη μέλη της ζώνης του ευρώ, όσον αφορά τα νομίσματα που προέρχονται από τη ζώνη αυτή, ισχύει η νομοθεσία σχετικά με το ευρώ. Πρέπει να χρησιμοποιείται η επίσημη ισοτιμία μετατροπής. Τα τέλη που εισπράττονται από τα ανταλλακτήρια θα πρέπει, συνεπώς, να αναγράφονται χωριστά ως ποσοστό ή ως απόλυτο ποσό· αντίθετα, για τα νομίσματα που δεν προέρχονται από τη ζώνη του ευρώ, δενπάρχει κοινοτική νομοθεσίας.

- Στα κράτη που δεν συμμετέχουν στη ζώνη του ευρώ, η κοινοτική νομοθεσία σχετικά με το ευρώ δεν ισχύει, εκτός εάν τα χαρτονομίσματα που πωλούνται και αγοράζονται προέρχονται από τη ζώνη του ευρώ.

- Ανεξάρτητα από το κατά πόσο συμμετέχουν στην ζώνη του ευρώ, αρκετά κράτη μέλη έχουν θεσπίσει κανόνες που επιτρέπουν στον καταναλωτή να ενημερωθεί, πριν τη συναλλαγή, σχετικά με το ποσό των τελών, ιδίως με την ανάρτηση των σχετικών πληροφοριών. Στο στάδιο αυτό, η Επιτροπή δεν θεωρεί ότι απαιτείται εναρμόνιση σε κοινοτική επίπεδο των νομοθεσιών σχετικά με την ενημέρωση του καταναλωτή στον τομέα αυτό.

Η Επιτροπή εφιστά την προσοχή των καταναλωτών στο γεγονός ότι η χρησιμοποίηση των αυτόματων ταμειολογιστικών μηχανών για την ανάληψη χρημάτων στο κράτος μέλος προορισμού μπορεί να είναι το φθηνότερο μέσο για την απόκτηση μετρητών.